கேள்வி: யூசுப் இசாக் - வாழ்க்கை வரலாறு என்பது என்ன?
பதில்: File:Yusof Ishak and his family, 1933.jpg யூசுப் இசாக் 1910-ஆம் ஆண்டு ஆகஸ்டு 12-ஆம் தேதி கம்போங் பாடாங் காஜா ''(Padang Gajah),'' தெரோங், தைப்பிங், பேராக், மலேசியாவில் பிறந்தவர். அப்போது மலாய் மாநிலங்களின் கூட்டமைப்பு ''(Federated Malay States)'' (இன்றைய மலேசியா) என்று அழைக்கப்பட்டது. ஒன்பது பேர் கொண்ட குடும்பத்தில் யூசுப் இசாக் மூத்த மகன். அவரின் தந்தையார் மினாங்கபாவு மக்கள் வம்சாவழியைச் சேர்ந்தவர். தாயார் இந்தோனேசியா லங்காட் பகுதியைச் சேர்ந்தவர். அவரின் தந்தை, இசாக் பின் அகமது, ஓர் அரசு ஊழியர். மலாய் மாநிலங்களின் கூட்டமைப்பில் மீன்வளத் துறையின் செயல் இயக்குநராகப் பதவி வகித்தார்.
கேள்வி: யூசுப் இசாக் - சிங்கப்பூரில் ஜப்பானிய ஆக்கிரமிப்பு பற்றி விளக்கவும்.
பதில்: சிங்கப்பூரில் ஜப்பானிய ஆக்கிரமிப்பின் போது ''(Japanese Occupation of Singapore),'' ஜப்பானிய நாளிதழான பெரித்தா மலாய் (Berita Malai) வெளியிட வேண்டி இருந்ததால், உத்துசான் மெலாயு நாளிதழை அச்சிடப் பயன்படுத்தப்பட்ட இயந்திரங்களை ஜப்பானியர்கள் கைப்பற்றிக் கொண்டனர். அதனால் உத்துசான் மெலாயு நாளிதழை நிறுத்த வேண்டி வந்தது. யூசுப் இசாக் பின்னர் தைப்பிங்கிற்குத் திரும்பிச் சென்றார். தன்னிடம் இருந்த மீதிப் பணத்தில், ஓர் உணவுக் கடையைத் திறந்தார். 1945-இல் போர் முடிவடைந்து மீண்டும் உத்துசான் மெலாயு நாளிதழைத் தொடங்கும் வரை தைப்பிங் பகுதியிலேயே வாழ்ந்தார்.